‐ 1 ‐

rev. 29-01-2019 av Sigurð og Elian KBF/BSF

**Leiðreglur fyri FM fyri lið U11, U‐13,U-15 og U-17/19**

**§ 1 liðkapping**

* Liðkappingin er skipað við innleiðandi bólkaspæli um talið av tilmeldaðum liðum er oman fyri 5 lið, síðani verður spælt víðari eftir cup-skipan. Er talið 5 ella færri, spæla liðini hvør móti øðrum.
* Vinnari av bólkaspælinm er tað liðið ið eftir at øll umfør eru spæld, hevur flest stig. Sama er galdani fyri liðkappingina um talið av liðum er 5 ella færri
	+ Stendur á jøvnum í stigum, er tað liðið hevur vinnið samanlagt flestar dystir (HS, DS, HD, DD og MD)
	+ Stendur enn á jøvnum, telja innanhýsis dystir. (HS, DS, HD, DD og MD)
	+ Um tað stendur á jøvnum millum 3 lið, so telja poengmunur á øllum settum.

**§ 2 Sammanseting av lið**

* Eitt lið umfatar 4 upp til 8 leikarar. Minsta mark er 2 dreingir og 2 genta. Max 4 dreingjapláss og 4 gentupláss.
* Tað er ikki loyvt at leika á 2 liðum.
* Tað er ikki loyvt at leika í 2 ymiskum aldursbólkum.
* Um eitt felag ikki megna at gera lið einsamalt, kann BSF loyva feløgum at gera felagslið.

**§ 3 Liðleiðari**

* Hvørt lið skal hava ein vaksnan liðleiðara, ið hevur ábyrgd av liðinum, hesin verður upplýstur við tilmelding og skal verða 18 ár ella eldri og skal seta seg inn í leiðreglurnar aðrenn kappingina.
* Um hesin ikki sjálvur kann møta til kappingin, hevur hann ábyrd av at senda ein avloysara fyri seg og boða frá til kappingarleiðsluna.
* Feløgini hava ábyrgd av at liðini eru mannaði til kappingarnar, og um ikki tað eydnast, so at geva boð til kappingarleiðslina hjá tí felagnum ið hevur kappingina.

**§ 4 Lið‐dysturin**

* Í lið‐dysti verður leikt í HS, DS, HD, DD og MD. (5 dystir)
* Sami leikara hevur í mesta lagi loyvi at spæla 2 dystir í einum liðdysti.

Allir leikarar skulu spæla minst ein kamp í hvørjum liðdysti.

* Felagið sum skipar fyri kappingini, saman við kappingarleiðsluni, ger av hvussu nógv skal leikast uppí, so at tíðarætlan fyri kappingina kann haldast. Útgangstøði er at spæld verður best av 3 settum uppí 21.
* Allir 5 dystirnir í einum lið‐dysti eiga at verða spældir. Um ein leikari far álvarsligan skaða undir kappingini og ikki fær spælt, kann kappingarleiðslan geva undatak, men punkt 2 skal yvirhaldast. Ella verður tann dysturin taptir. T.d HS . Í endaspælinum kunnu liðini semjast um, at enda liðdystin, tá liðdysturin er avgjørdur.
* Tað ber ikki til, at broyta uppstillingina undir einum liðdysti, so um leikari ikki kann spæla, verður dysturin taptir. T.d DS.
* Vunnin lið‐dystur gevur 1 stig.
* Taptur lið‐dystur gevur 0 stig
* Um felag tekur lið úr kappingini, skal hetta boðast frá til kappingarnevndina beinan vegin.
* Um felag tekur lið úr kappingini eftir at dystir eru leiktir, verða leiktir dystir strikaðir.
* Innan hvønn lið-dyst letur hvørt liðið inn ein dystarseðil í lokaðum brævbjálva, har navnið á leikarunum til einstøku dystirnar er uppskrivað. Kappingarleiðslan letur brævbjálvarnar upp, tá ið báðir eru innkomnir, og skrivar ein felags dystarseðil.

**§ 5 Dommari og teljari**

* Sum í øðrum kappingum døma leikarnir sjálvir.
* Hinir leikarnir kunnu telja stig, men ikki blandað seg uppí dømingina.
* Um ivamál taka seg upp, sum leikarar saman við Liðleiðarunum ikki sjálvi megna at loysa, er tað upp til kappingarleiðsluna at finna eina loysn.
* Um lið ynskir dómara, skipar kappingarleiðslan fyri døming

**Kappingin:**

* Kostnaðurin er 300,‐ fyri hvørt lið, og verður goldið fyriskipandi felagnum.
* Fyriskipandi felagið far allar inntøkur og ber allar útreiðslur av kappingini, og tekur sær

av tí praktiska (eitt nú bóltar, høll, saft o.l. BSF hevur kappingarleiðsluna um hendi).

* Kappingarnevndin sendir feløgunum kappingarætlan áðrenn kappingin byrjar.
* BSF útvegar heiðursmerki til nr. 1,2 og 3 í hvørjum bólki.

**Kappingarnevndin BSF 2019**